Eng.sz.: GKM EKH: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________

Hajózás óceánjáróval a
Karib-tenger déli szigetei között 

magyar nyelvű csoportvezetéssel az utazás teljes időtartama alatt.

Aruba – Boniare – Curacao – Dominica – Barbados – Antigua
és még több sziget
Fehér homokos tengerpart, rum és szivar, flamingók, ráják és delfinek, trópusi táj, …
… és egy életre szóló élmény az AIDAperla fedélzetén
2027. január 21. – február 05. (16 nap)

1. nap: Indulás Pécsről busszal, majd Bécsből különjáratos repülővel, átszállással Frankfurtban, s érkezés a Dominikai Köztársaságba, La Romania repülőterére, majd transzfer a kikötőbe, ahol beszállunk a AIDAperla nevű hajóra. Fedélzetére érkezve, elfoglaljuk a kabinunkat, s hajónk este 22:00-kor fut ki a kikötőből.
2. nap: Egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
3. nap: Reggel 9:00-kor érkezünk a Hollandiához tartozó Bonaire-szigethez, Kralendjikbe. Javasolt fakultatív program: szervezés alatt. Hajónk 19:00-kor indul ki a kikötőből.
4. nap: Hajónk 8:00-kor köt ki Willemstadban, Curacao fővárosában, amely Hollandia társult állama. Javasolt fakultatív program: szervezés alatt. 20:00-kor indulunk ki a kikötőből.
5. nap: Reggel 8:00-kor kötünk ki az Holland Királyság egyenjogú tagországában, Arubán, Oranjestad városában. Javasolt fakultatív program: szervezés alatt. 
6. nap: Ismét egy nap Arubán, Oranjestad városában. Javasolt fakultatív program: szervezés alatt. 16:00-kor indulás, s hajózás keletnek.
7. nap: Pihenésként egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
8. nap: Hajónk ma Barbadoson, Bridgetown-ban köt ki reggel 7:00-kor. Javasolt fakultatív program: szervezés alatt. A hajó 22:00-kor hagyja el a kikötőt.
9. nap: Reggel 7:30-kor érkezünk Saint Vincent és a Grenadine-szigetek fővárosába, Kingstoneba. Javasolt fakultatív program: szervezés alatt. A hajó 19:30-kor hagyja el a kikötőt.
10. nap: Hajónk 8:30-kor érkezik Roseauba, a Dominikai Közösségbe, amely Dominika-szigeten terül el. Javasolt fakultatív program: Kirándulás egy Kolumbusz előtti időszakot bemutató faluba, Kalinago Barana Autęba, hogy betekintsünk a karibok Kolombusz érkezése előtti életébe. A falu híres csodálatos elhelyezkedéséről, s az óceánra nyíló kilátásáról. Rövid séta egy kis vízeséshez, majd a Horse Back Ridge-re, amely egy kivételes kilátó, az egyik oldalán a hegyekkkel, völgyekkel, a másik oldalán az Atlanti-óceánnal. Utazás tovább a Hibiscus Eco Village-ig, mely egy folyóvölgyben fekszik, s itt megkóstoljuk a karibi konyha ételeit egy vegetáriánus büféebéd keretében, miközben egy hagyományos táncelőadással szórakoztatnak minket. Lehetőség van kézműves termékeket vásárolni, úszni egyet a folyóban. A kikötőbe visszavezető útközben rövid megálló a Jacko-vízesésnél, mely egy buja erdei növényzetben rejtőzik. 18:30-kor folytatjuk utunkat.
11. nap: Hajónk reggel 7:30-kor Franciaország tengerentúli megyéjébe, Guadeloupe-szigeten fekvő Point-a-Pitrebe ékezik. Javasolt fakultatív program: Autóbuszos kirándulás a szigeten, mely során cukornádültetvények és a régi szélmalmokat egy rusztikus elvarázsolt világba repítenek bennünket. Az úticélunk egy mesés strand, a Grande Terre északkeleti partján, az Anse du Souffleur, mely ellenállhatatlan kék tengervízével s világos színű homokjával mindenkit elvarázsol. Napozás, strandolás, sznorkelezés, a kókuszpálmák árnyéka adja körítést ehhez a giccses naphoz. A strand mögött néhány étterem és büfé ad kielégülést az éhes és szomjas utazónak. A strandról rövid sétával eljuthatunk egy temetőbe, ahol nagy kagylókkal díszített sírokat láthatunk. Hajónk este 18:00-kor indul az öbölből.
12. nap: Hajónk reggel 8:00-kor érkezik a karibi hangulatú Basseterre kikötőjébe. A sziget egyedülálló bája azonnal magával ragad: zöldellő dombok, pálmafák és a gyarmati múlt hangulata keveredik a nyugodt szigetvilággal. Javasolt fakultatív program: szervezés alatt. Hajónk este 18:00-kor indul tovább.
13.nap: Mai nap 8:00-kor köt ki hajónk Antiguán, Antigua és Barbuda állam területén St. John’s városban. Javasolt fakultatív program: Buszozás a Seatons kikötőjébe, ahol a helyi vezető már minden felszereléssel vár bennünket, hogy közelebbről is megismerkedhessünk a tenger élőlényeivel, s legfőképp a rájákkal, melyeket megsimogathatunk, etethetünk természetes közegükben. Visszatérve a partra egy kis rumos vagy gyümölcsös punccsal tudjuk magunkat is kényeztetni. Hajónk este 18:00-kor indul.
14. nap: Pihenésként újra egész napunkat a hajón töltjük, ahol felfedezhetjük és kipróbálhatjuk a hajó minden szolgáltatását.
15. nap: Ma reggel 7:00-kor visszaérkezünk a Dominikai Köztársaságba, La Romania-ba ahol végleg elhagyjuk hajónkat. Transzfer a repülőtérre, s indulás haza különjárati repülővel …,
16. nap: … átszállással Frankfurtban, s busszal transzfer Pécsre.

Ár: 
1.579.000 Ft/fő-től,, 2 fő/belső kabin elhelyezés esetén,
1.699.000 Ft/fő-től, 2 fő/ablakos kabin elhelyezés esetén,
1.915.000 Ft/fő-től, 2 fő/erkélyes kabin elhelyezés esetén.

Az ár tartalmazza:
•	a repülőjegyet turistaosztályon
•	Pécs-Bécs reptéri transzfert
•	a külföldi transzfert 
•	elhelyezést a hajón kiválasztott kabinkategóriába
•	a kikötői illetékek
•	kötelező borravalót
•	a hajón teljes ellátást és korlátozott italfogyasztást (reggelihez fogyasztható italok: gyümölcslevek, kávé, tea, tej, víz; napközben víz a hajó büfééttermeinek nyitvatartási idején belül).
•	a legtöbb fedélzeti létesítmény és közös utastér használata
•	részvételt a közös rendezvényeken és szórakoztató programokon
•	csomaghordást a hajóba történő ki-és beszálláskor
•	magyar nyelvű asszisztenciát az út teljes ideje alatt
A részvételi díj nem tartalmazza:
•	az italfogyasztás egy részét (minden alkoholtartalmú ital és bizonyos üdítőitalok)
•	a fakultatív kirándulásokat
•	egyéb személyes kiadásokat pl.: Internet, SPA, wellness szolgáltatások, fodrász stb.
•	az orvosi ellátást
•	az utas- és storno biztosítást

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni! 

A programhoz jó utat kívánva üdvözlettel:

Dr. Kopári László

Pécs, 2026. január 16.